Jabuli 126
Miyo pwoc bot Lubaŋa pi dwoko lwakke i Jerucalem
1I kare ma Rwot odwokowa cen i Cion,
onoŋo wabedo calo jo ma leko lek.
2Onoŋo wanyero nyero,
ma wadaŋŋe bene ki yomcwiny;
ci lurok guwaco lok i komwa ni,
“Rwot doŋ otyeko tiyo jami me aura pigi.”
3Rwot doŋ otiyo jami me aura piwa,
omiyo cwinywa yom.
4Ai Rwot, dwok gum botwa do,
calo kulu ma tye i Negeb!
5Wek jo ma coyo kodigi ma gikok akoka ki pig waŋgi
guka camgi kun gidaŋŋe ki yomcwiny madwoŋ!
6ŋat ma woto kun kok,
ma noŋo omako kodi cito ka coyone,
bidwogo i pacone ma daŋŋe adaŋa ki yomcwiny,
kun kelo kal ma okayo ki i poto.